[ 462 ) 



ilemandcs jà les coupes se vous non, car li vins ni a riens mesfait, 

 mais cil qui le boit. — Vostre secré consel créés à vostre celant ami 

 et la cure de vostre cors à mère loial. — Ne portés pas grief auchunes 

 adversités se eles vous vienent , car fortune suit souvent les maus pour 

 plus blechier. — Soies tous jours apparillie de souffrir concqucs 

 avenir peut , car la chose gricve moins quant on en est garni avant. 

 Ne brisiés jà vos corages pour adversité , mais retenés tousjours espé- 

 ranche , car neis à la mort ne laist ele pas l'oume. — La chose ke 

 vous savés pourfitable ne guerpissiés jà ; espargniés vous à la fois pour 

 plus fort estre, car on doit plus à santé ke à délit de cors. — Ne 

 desdites jà par vous seul le jugement de tous , car ki tout despist il 

 ne plaist à nuluy. — Estruites vos corages dauchun bien tous tans 

 etaprennés adiès, car vie huraainne sans doctrine n'est fors ymage 

 de mort. — Se vous vives si com vous devés, legierement poés 

 souffrir le dit des malvais. — Vous n'avéspas à dire droit de canques 

 cascuns dist. — Eskivés plakerie et blanche parolles canques vous poès. 

 — Caton dist ke simplece ensuit vérité et fausse parolle coisdie. — 

 Fuies perèche ke on apiele molèche de vie , car quant li corages 

 languist, wiseuse gaste le cois. — Entremellés vos songes auchune 

 fois dauchun déduit, car ensi poira vos corages endurer quelque 

 travail que vous volrés. — Ne vous travilliés jà descarnir autrui fait 

 ne autrui dit , ke vous meismes ne soycs escarnis ensi ke vous cscar- 

 nissiés autrui. — Se vous estes signour, n'ayésjà en despit le pourfi- 

 table conseil de vos serjans ne autrui sens, mais kc il vous vaille. — 

 Aprennés par moult d'cssamples ch^u ke vous devés suyr et fuir, car 

 vie d'autrui doit estre vostre maisteresse. — Gardés quel chose vous 

 entreprendés par coi vous ne chais desous le fais et vous conviègne 

 tout laissier. — Chou ke vous savés ne celés jà contre droit ke on ne 

 die ke vous soies compains as malvais par fausseté. — Vives de 

 chou ke vous avés ke on ne vous tiègnc pour outrageus , car ki le 

 sien gaste il se painne d'avoir lautrui. — Despisiés riqueche, se vous 

 volés estre bon eure, car cis ki les amassent sont aussi com aver 

 mendiant tous jours. — Libien de nature ne vous faurronten nul tans, 

 se vous vous tenés à chou ke li tans aporte. — Se vous estes poi séné 

 et ne gouvrenés pas voslre chose par raison , ne dites mie pour chou 

 ke fortune soit avuglc, car vous mentiriés. — Ames le denier, mais 



